CELEX: 62013TN0357
Language: sk
Date: 2013-07-05 00:00:00
Title: Vec T-357/13: Žaloba podaná 5. júla 2013 — European Space Imaging/Komisia

7.9.2013   
            
            
               SK
            
            
               Úradný vestník Európskej únie
            
            
               C 260/44
            
         Žaloba podaná 5. júla 2013 — European Space Imaging/Komisia
   (Vec T-357/13)
   2013/C 260/80
   Jazyk konania: nemčina
   
      Účastníci konania
   
   
      Žalobkyňa: European Space Imaging GmbH (Mníchov, Nemecko) (v zastúpení: W. Trautner, Rechtsanwalt)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie o zrušení užšieho konania oznámené listom z 5. júna 2013,
            
         
               —
            
            
               zrušil rozhodnutie o opätovnom zadaní ako otvorené konanie oznámené listom z 5. júna 2013,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby uvádza žalobkyňa dva žalobné dôvody.
   
               1.
            
            
               Prvý žalobný dôvod založený na porušení zásady proporcionality.
               Žalobkyňa tvrdí, že Komisia tým, že zrušila verejné obstarávanie na dodanie údajov zo satelitov na pozorovanie Zeme a súvisiacich služieb na podporu kontrol v rámci Spoločnej poľnohospodárskej politiky (Ú. v. E 2012/S 183-299769) porušila zásadu proporcionality uvedenú v článku 89 ods. 1 rozpočtových pravidiel (1). V tejto súvislosti okrem iného uvádza, že postup Komisie je v rozpore so všeobecnou zásadou, že zrušenie verejného obstarávania má byť posledným prostriedkom („ultima ratio“). Žalobkyňa zastáva názor, že Komisia bola povinná vyzvať uchádzačov na podávanie konkrétnych ponúk pred tým, ako mohla rozhodnúť, že skutočne nebudú podané žiadne hospodárske ponuky.
            
         
               2.
            
            
               Druhý žalobný dôvod založený na porušení zásady transparentnosti.
               Žalobkyňa v tejto súvislosti uvádza, že Komisia porušila zásadu transparentnosti uvedenú v článku 89 ods. 1 rozpočtových pravidiel tým, že odmietla poskytnúť konkrétne informácie o dôvodoch zrušenia uvedeného verejného obstarávania. Žalobkyňa nemôže najmä preskúmať, či tvrdené dôvody vôbec existujú. Ďalej uvádza, že dotknutý trh dodávateľov údajov zo satelitov na pozorovanie Zeme je vysoko špecializovaný a preto je počet potenciálnych ponúkajúcich subjektov veľmi obmedzený, a vytýka v tejto súvislosti, že Komisia pred vydaním svojho rozhodnutia o zrušení verejného obstarávania nedala znať, že prichádza do úvahy zrušenie verejného obstarávania, keď sa nedosiahne určitý počet uchádzačov.
            
         
      (1)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, 16.9.2002, s. 1; Mim. vyd. 01/004, s. 74).